امریکا پرزیدنتی دونالد ترامپین تطبیق ائتدیگی کوچمن سیاستی اؤلکه‌ده اعتراضلارا سبب اولور.
اوشاق‌لارین عائله‌لرین‌دن آیریلما‌لارینا اعتراضینی بیلدیرن بیر قادین امریکانین سمبولو اولان و نیویورک‌-داکی 93 مترلیک آزادلیق هیکلی‌نین اوزرینه چیخا‌راق ترامپین کوچمن لرله علاقه‌لی سیاستینه اعتراضینی بیلدیریب.
پولیس قادینی اوزون مودت‌لی جهدلردن سونرا آشاغی دوشمه‌یه قانع ائدیب.
همچنین ترامپین قاچقینلار ایله باغلی سیاست‌لرینی تنقید ائدن بیر قروپ اعتراضچی هیکله کوچمنلیک پولیس ایداره‌سی‌نین (ICE) باغلادیلماسی طلبینی ایچرن بیر پلاکت آسیب.
پولیس پانکارتی آچان 7 آکسیاچینی و هیکله چیخان قادینی گوز آلتینا آلیب.
4 ژوئیه موستقیل‌لیک بایرامینا گؤره داها چوخ یئرلی و خاریجی توریستین گزدیگی آزادلیق هیکلی اعتراض آکسیا‌لاری سببیندن زیارته باغلانیب.
کالیفرینا ایالتی‌نین سان فرانسیسکو شهرینده ده قاچقین و گؤمروک تطبیقی اوفی‌سی‌نین قاباغیندا 200 نفره یاخین آدامین ایشتیراک ائتدیگی قروپ امریکا حکومتی‌نین موجاهیر سیاستینه اعتراض ائتمک مقصدیله بینانین اؤنونده چادیر قوروب.
